(1863) Dus omme dese miracle groot Die porters , die vander doot Een cleenre menechte sijn ontweken , Sijn bet naerre der stat gestreken , Dien God liet dat lijf behouden , Dat si die maertelers graven souden .Si quamen doch bet naer der stede In vastene ende in haer gebede : So sijn si alle ghinder comen , Daer si die soete lucht hebben vernomen .Beede met love ende met claghen Namen si die dode daer si laghen , Ende brachtense met groter werden In heilegen steden daer ter erden .